البام كيتخور فالحسيمة لي كانت معقل ديالو فالانتخابات الاخيرة، والتخويرة هاد المرة ماجاتش من الاحرار ولكن من عمالة الحسيمة لي ناض العامل ديالها ودخل فاص فمجلس امرابطن. مجلس الجماعة كان قد قدم عشرة أعضاء منه استقالتهم، وذلك كوسيلة ضغط يمارسها الرئيس على العامل بسبب مشاريع منارة المتوسط، حيث ينتمي الاعضاء إلى البام الذي ينتمي له الرئيس، وبعدما باءت محاولة الاخير بالفشل ولم يتمكن من الضغط على السلطات، حاول رفض الاستقالات ليتمكن من البقاء على أغلبيته، وهو ما جعل عامل الاقليم يراسله مطالبا اياه بتحويل الاستقالات للعمالة للبت فيها، كون الرئيس لا يملك حق رفض الاستقالات. هادشي خربق مجلس الجماعة لي عرف راسو تخور، والعامل زاد كملها ليهوم وغير توصل بالاستقالات قبلها، ودابا حسب القانون غاتشكل لجنة لتسيير الجماعة لي ماعندهاش أغلبية بعد استقالة الاغلبية، وطبعا غيترأس هاد اللجنة عامل الاقليم أو شي مسؤول يعينوا العامل، وغاتسهر على التسيير حتى اعادة الانتخابات. قوالب الباميين لي كانت كتنفعهوم هادي شحال مابقاتش تنفعهم دابا، والسلطات فالحسيمة عندها توجه ديال تخراج العينين فالمنتخبين لي باغيين يغولو. 
عامل الحسيمة خور لبام. غايسير هو جماعة امرابطن لي بغا مجلسها يلعب معاه العشرة